Ο πολύ λαίμαργος λαγός που έφαγε όλο το βουνό

Κατάπιε όλους τους θάμνους,

όλα τα μαρούλια,

όλα τα καρότα,

και τα αγγουράκια

όλα τα κραμπιά, όλες τις κουρβούλες,

όλα τα λάχανα,

και με μεγάλη βουλιμία

όλες τις φραουλιές και τις καρπουζιές.

Και πράγμα που δεν πρέπει,

δεν άφησε ούτε χορταράκι,

δεν άφησε ούτε κοτσανάκι.

Κι έμεινε μεμιάς στη μέση μιας μεγάλης ερημιάς.

<<Τα΄χαψα όλα –είπε- μια κι έξω,

ώρα να χωνέψω

το χορτάρι και τους θάμνους,

τα κακόμοιρα τα μαρουλάκια>>.

Είδε τότε να΄ρχονται απο μακριά

 δύο σκυλάκια τρομερά

και τρείς τέσσερις κυνηγούς

 με όπλα τρομερά!

<<Αχ! –σκέφτηκε- τι συμφορά.

Έρχονται να με σκοτώσουν,

να με κάνουν τταβά

και ξιδάτο με τα αυγά!

Τι τις ήθελα τις τρέλλες;

Τι τρομάρα!

Τι τρεμούλα!

Αχ, μανούλα μου,

γλυκιά μανούλα!>>

Τι να κάνει τι;

Ούτε χορτάρι

για να κρυφτεί,

ούτε θάμνους να φάει

για να έχει όρεξη

να τρέξει να τους ξεφύγει.

<<Αχ!, -φώναξε-

τι φρίκη.

Έφαγα το βουνό

Που με έκρυβε!

Δεν άφησα ούτε χορταράκι.

Ήτανε μέγαλο κρίμα

να φάω και τον τελευταίο

<<ΘΑΜΝΟ>>

Δεν είχε άλλη λύση…

<<Προτού με κάνουν λιώμα

πρέπει αυτή η ερημιά

να ξαναβλαστήσει>>,

είπε ο λαγός κι άνοιξε το στόμα του

και βγήκαν όλα έξω.

Οι θάμνοι,τα φύλλα των δέντρων

όλο το χορτάρι,

όλα τα μαρούλια, τα αγγουράκια

και τις μεγάλες καρπουζιές.

Έκανε ο λαγός ένα μεγάλο πήδημα

στο δέντρο χωρίς φύλλα

ανέβηκε και σώθηκε!

Κι απο τότε του κόπηκε η

<<ΛΑΙΜΑΡΓΙΑ>>

και τρώει το χορταράκι

λίγο λίγο!

**Ραφαέλλα Περικλέους**